কোকেন্‌ড অ্যাকট্রেস! কঙ্গনা রানাউতকে এভাবেই উল্লেখ করলেন শেখর সুমন।
‘রেঙ্গুন’ মুক্তির পর ভাল ব্যবসা করতে পারেনি। বহুদিন পর কঙ্গনা অভিনীত কোনও ছবি বক্স অফিসে কামাল দেখাতে ব্যর্থ। আর সেই সুযোগটা ছাড়তে চাননি শেখর। তাঁর ছেলে অধ্যয়নের সঙ্গে এক সময় সম্পর্ক ছিল কঙ্গনার। পরপর দু’বছর জাতীয় পুরস্কারপ্রাপ্ত অভিনেত্রীর কাছে সে সব দূর অতীত। তবে তাঁকে দু’কথা শোনানোর সুযোগ হাতছাড়া করলেন না শেখর, ‘একজন কোকেন্‌ড অভিনেত্রী নিজের ভুয়ো খ্যাতির বোঝা টানছিলেন এতদিন। যেটা এখন ভেঙে চুরমার হয়ে গিয়েছে। এটাই বোধহয় পোয়েটিক জাস্টিস’! টুইটারে অবশ্য এর পরেই দস্তুরমতো ট্রোল্‌ড হয়েছেন শেখর। কঙ্গনার পাশে অধ্যয়ন কোথায়, তাই নিয়ে মশকরা শুরু হয়ে যায়। ট্রোল করার জন্য নাকি তাঁদের টাকা দেওয়া হয়েছে, এই বলে আবার পাল্টা দেন শেখর!